《赠吕德璋道人》
宋代·员兴宗

世纲连天天地窄，君乃对人眼青白。
口占道论馀五千，身徃仙青寻八百。
赵侯精灵足诗态，员子惭愧今词伯。
不须对月人自三，他年共作沧浪客。

作者简介：隆州仁寿人，字显道，仕前居九华青，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。